सेंसेक्स में 351 अंकों की जोरदार तेजी  
सेंसेक्स 351.33 अंकों की तेजी के साथ 19,078.30 पर और निफ्टी 103.50 अंकों की तेजी के साथ 5,728.95 पर बंद हुए।
देश के शेयर बाजारों में गुरुवार को उछाल दर्ज किया गया। प्रमुख सूचकांक सेंसेक्स 351.33 अंकों की तेजी के साथ 19,078.30 पर और निफ्टी 103.50 अंकों की तेजी के साथ 5,728.95 पर बंद हुए।  बंबई स्टॉक एक्सचेंज (बीएसई) का 30 शेयरों वाला संवेदी सूचकांक सेंसेक्स 49.65 अंकों की तेजी के साथ 18,776.62 पर और नेशनल स्टॉक एक्सचेंज (एनएसई) का 50 शेयरों वाला संवेदी सूचकांक निफ्टी 7.90 अंकों की तेजी के साथ 5,633.35 पर खुला।  बीएसई के मिडकैप और स्मॉलकैप सूचकांकों में भी तेजी दर्ज की गई। मिडकैप 78.01 अंकों की तेजी के साथ 7,039.52 पर और स्मॉलकैप 90.34 अंकों की तेजी के साथ 8,447.99 पर बंद हुए।